แนวทางสู่สังคมนิยมแบบพม่า

แนวทางสู่สังคมนิยมแบบพม่า (; ) หรือ วิถีสู่สังคมนิยมแบบพม่า เป็นอุดมการณ์ประจำรัฐของสาธารณรัฐสังคมนิยมแห่งสหภาพพม่า ซึ่งเป็นรัฐสังคมนิยมที่ปกครองโดยพรรคโครงการสังคมนิยมพม่า (BSPP) ตั้งแต่ปี ค.ศ. 1962 ถึง ค.ศ. 1988

แนวทางสู่สังคมนิยมแบบพม่า ริเริ่มโดยสภาปฏิวัติสหภาพ (Union Revolutionary Council: URC) ซึ่งเป็นคณะรัฐประหารที่เนวี่นและแนวรวมในตะมะดอก่อตั้งขึ้นหลังจากโค่นล้มรัฐบาลของอู้นุด้วยการทำรัฐประหารเมื่อวันที่ 2 มีนาคม ค.ศ. 1962 อุดมการณ์แนวทางสู่สังคมนิยมแบบพม่าสิ้นสุดลงในปี ค.ศ. 1988 เมื่อเกิดการก่อการกำเริบ 8888ของกลุ่มสนับสนุนประชาธิปไตย ได้กดดันเจ้าหน้าที่พรรคโครงการสังคมนิยมพม่าให้ลาออกและนำระบบการเมืองแบบพรรคหลายพรรคมาใช้ อย่างไรก็ตาม กองทัพพม่าได้ก่อรัฐประหารขึ้นในเวลาไม่นานหลังจากนั้น และได้จัดตั้งคณะรัฐประหารขึ้นใหม่คือ สภาฟื้นฟูกฎหมายและระเบียบแห่งรัฐ

แนวทางสู่สังคมนิยมแบบพม่าได้นำพาพม่าไปสู่การโดดเดี่ยวจากนานาชาติ และได้รับการอธิบายว่าเป็น “หายนะ” ยกตัวอย่างเช่น ตลาดมืดและความเหลื่อมล้ำทางรายได้กลายเป็นปัญหาสำคัญ ผลิตภัณฑ์มวลรวมในประเทศ (GDP) ต่อหัวที่แท้จริงของพม่า (ดอลลาร์สหรัฐคงที่ในปี 2000) เพิ่มขึ้นจาก 159.18 ดอลลาร์สหรัฐในปี 1962 เป็น 219.20 ดอลลาร์สหรัฐในปี 1987 หรือประมาณ 1.3% ต่อปี ซึ่งถือเป็นอัตราการเติบโตที่อ่อนแอที่สุดแห่งหนึ่งในเอเชียฟากตะวันออกในช่วงเวลาดังกล่าว แม้กระนั้นก็ตาม ความก้าวหน้าที่สำคัญยังคงเกิดขึ้นในด้านบริการสุขภาพและการศึกษา นอกจากนี้ โครงการดังกล่าวยังอาจช่วยเพิ่มเสถียรภาพภายในประเทศและป้องกันไม่ให้พม่าเข้าไปพัวพันกับสงครามเย็นที่ส่งผลกระทบต่อประเทศอื่น ๆ ในเอเชียตะวันออกเฉียงใต้อีกด้วย

 อ้างอิง 

แหล่งข้อมูลอื่น
 "The Burmese Way to Socialism" by the Union Revolutionary Council

หมวดหมู่:การเมืองพม่า
หมวดหมู่:ทฤษฎีการเมือง
หมวดหมู่:สังคมนิยม